मूल्य संकेत
अर्थशास्त्र में मूल्य संकेत (price signal) या कीमत संकेत वह सूचना होती है जो उपभोक्ताओं और उत्पादकों के बीच किसी उत्पादन (सेवा या वस्तु) की कीमत द्वारा दी जाती है। यदि कीमत बढ़े तो उपभोक्ताओं को संकेत मिलता है कि बाज़ार में उत्पादन की उपलब्धि की कमी हो रही है इसलिए खपत कम करें और उत्पादकों को संकेत मिलता है कि उत्पादन की मात्रा बढ़ाएँ। इसके विपरीत यदि कीमत गिरे तो संकेत मिलता है कि बाज़ार में उत्पादन थोक में है इसलिए खपत बढ़ाई जाए और उत्पादकों को संकेत मिलता है कि उत्पादन की मात्रा घटाएँ। मूल्य संकेत अच्छी अर्थव्यवस्था के लिए अत्यंत आवश्यक है और उसमें हस्तक्षेप से दुषप्रभाव हो सकते हैं। आर्थिक भाषा में मूल्य संकेत में कृत्रिम फेरबदल करने से आर्थिक अदक्षता उत्पन्न हो जाती है।